《客久》
宋代·董嗣杲

衣裳敝尽客游阑，三月江城雨更寒。
小店有翁赊酒易，名园无主看花难。
驱驰尘土身千里，荏苒光阴指一弹。
种种旧愁归杜宇，青山碧树带愁看。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。